మహ్మద్ హుస్సాముద్దీన్

మహ్మద్‌ హుస్సాముద్దీన్‌, తెలంగాణకు చెందిన బాక్సర్. 56 కిలోగ్రాముల విభాగంలో పోటీపడిన హుస్సాముద్దీన్ న్యూఢిల్లీలో జరిగిన తొలి ఇండియా ఇంటర్నేషనల్ ఓపెన్ బాక్సింగ్ ఛాంపియన్‌షిప్‌లో కాంస్య పతకం సాధించాడు.

జననం 
మహ్మద్‌ హుస్సాముద్దీన్‌ 1994, ఫిబ్రవరి 12న తెలంగాణ రాష్ట్రంలోని నిజామాబాదు పట్టణంలో జన్మించాడు. తండ్రి బాక్సర్ సంసముద్దీన్‌, సోదరులైన అహ్తేషాముద్దీన్, ఐతేసాముద్దీన్, అంతర్జాతీయ బాక్సింగ్ ఈవెంట్లలో భారతదేశానికి ప్రాతినిధ్యం వహించారు.

బాక్సింగ్ 
ఆస్ట్రేలియాలోని క్వీన్స్‌లాండ్‌లోని గోల్డ్‌కోస్ట్‌లో జరిగిన 2018 కామన్వెల్త్ గేమ్స్‌లో హుసాముద్దీన్ కాంస్యం కూడా గెలుచుకున్నాడు. 2022 బర్మింగ్‌హామ్ కామన్వెల్త్ గేమ్స్‌లో, అతను పురుషుల 57కిలోల ఫెదర్‌వెయిట్ విభాగంలో కాంస్య పతకాన్ని సాధించాడు.

57 కేజీల విభాగం ట్రయల్స్‌లో 2019 ఆసియా చాంపియన్‌షిప్‌ రజత పతక విజేత కవీందర్‌ సింగ్‌పై విజయం సాధించి 2022 జూలై 28 నుంచి ఆగస్టు 8 వరకు ఇంగ్లండ్‌లోని బర్మింగ్‌హామ్‌లో కామన్వెల్త్‌ క్రీడలకు ఎంపికయ్యాడు. ఆగస్టు 7న జరిగిన కామన్వెల్త్ గేమ్స్ 2022లో పురుషుల 57 కిలోల ఫెదర్‌వెయిట్‌లో కాంస్య పతకాన్ని గెలుచుకున్నాడు.

గౌరవాలు 
 స్వతంత్ర భారత వజ్రోత్సవాలలో భాగంగా తెలంగాణ ప్రభుత్వం నిర్వహించిన భారత స్వాతంత్య్ర వజ్రోత్సవ ద్విసప్తాహం సందర్భంగా ఎల్బీ స్టేడియంలో 2022 ఆగస్టు 22న జరిగిన ముగింపు వేడుకలలో ముఖ్యమంత్రి కల్వకుంట్ల చంద్రశేఖర్ రావు మహ్మద్ హుస్సాముద్దీన్ ను శాలువా, జ్ఞాపికతో ఘనంగా సత్కరించాడు.

మూలాలు 

1994 జననాలు
జీవిస్తున్న ప్రజలు
నిజామాబాదు జిల్లా వ్యక్తులు
నిజామాబాదు జిల్లా క్రీడాకారులు
కామన్వెల్త్ క్రీడలలో పతకం సాధించిన భారత క్రీడాకారులు